****

sverresborg 22.12.2021

**Kjære beboere i Sverresborg Borettslag**

 **Året 2021 skriver seg snart inn i historiebøkene, og vi vil tro det har vært nok et merkelig år for de fleste, preget av pandemien vi står i.

For oss i Sverresborg borettslag har det også vært litt av et år. I løpet av året som har gått har vi i styret avholdt 56 styremøter, inkl. prosjektmøter, 5 beboermøter og 2 generalforsamlinger. Vi har, sammen profesjonelle fagfolk, jobbet med å utarbeide rehabiliterings- og vedlikeholdsplaner, noe som styret også er forpliktet til å gjøre på en forsvarlig og forskriftsmessig måte.**

**Vi i styret begynner nå prosessen om vedlikehold på nytt, etter at fremlagte alternativer dessverre ble nedstemt i årets ekstraordinære generalforsamling. Vi vil at alle skal være trygge på at vi tar vår plikt til å vedlikeholde bygningsmassen på alvor.

Vi har tatt til oss tilbakemeldinger og kritikk, og beklager at informasjonsflyten har vært for dårlig fra vår side. Dette skal det nå bli en endring på. Vi i styret har opprettet en offisiell side på Facebook hvor det vil bli lagt ut informasjon om fremdrift fra nyttår. Samme informasjon vil også bli publisert på hjemmesiden vår, og legges ut i hver enkelt postkasse. Vi ønsker at alle skal nåes.

Vi vil benytte anledningen til å ønske dere alle en riktig god jul, og et godt nytt år.**

**Med ønske om at 2022 blir preget av ro og godt naboskap.

Men vennlig hilsen**

**Styret**

**Adresse til Facebook og nettsiden til borettslaget:**

Nettside: www. sverresborgbrl.no Facebook: Sverresborg Borettslag A.L